Mark Auk

Mark-Evan Anthony-Gerard Auk (s. 18. helmikuuta 1995 Grosse Pointe Park, Michigan, Yhdysvallat) on yhdysvaltalainen jääkiekkopuolustaja.http://www.michigantechhuskies.com/sports/mice/2017-18/bios/auk_mark_ewkj?view=bio  Viitattu 21.7.2018

 Ura 
 Seuraura 
Auk pelasi juniorina Honeybakedissa ja University Liggett High'ssa, kunnes hän siirtyi kaudeksi 2012–2013 NAHL-junioriliigan Port Huron Fighting Falconsiin, josta Auk siirtyi edelleen varaamattomana pelaajana ns. tender-sopimuksella USHL-junioriliigan Cedar Rapids RoughRidersiin. Kaudella 2013–2014 hän oli joukkueen tehokkain puolustaja tehoilla 10+19=29, joilla Auk jakoi liigan puolustajien pistepörssin kahdeksannen sijan kolmen muun pelaajan kanssa.

Vuodet 2014–2018 Auk kävi Michiganin teknillistä yliopistoa. Hän voitti Junior -vuotensa 2016–2017 ja Senior -vuotensa 2017–2018 päätteeksi WCHA:n mestaruuden. Jälkimmäisellä kaudella Auk oli joukkueensa toiseksi paras pistemies Jake Lucchinin jälkeen tehoilla 9+22=31 ja hän voitti myös sisäisen tehotilaston lukemalla +16. Viimeisen yliopistokautensa päätteeksi, maaliskuussa 2018 Auk siirtyi amatööritry-out -sopimuksella AHL-joukkue Iowa Wildiin. Hän pelasi siellä loppukeväänä viisi runkosarjaottelua tehden yhden maalin. Kesällä 2018 NHL-varaamaton Auk osallistui Minnesota Wildin kehitysleirille.

Kaudeksi 2018–2019 Auk siirtyi 1+1-vuotisella sopimuksella SM-liigajoukkue Rauman Lukkoon. Hänen ensimmäinen kokonainen kautensa ammattilaissarjoissa toi 47 runkosarja- ja kahdessa playoff-ottelussa tehot 1+9=10.

Heinäkuussa 2019 Auk teki vuoden mittaisen sopimuksen ECHL-joukkue Toledo Walleyen kanssa. Siirtotakarajalla, maaliskuussa 2020 seura kauppasi hänet Rapid City Rushiin vaihdossa maalivahti Alex Sakellaropoulosiin. Elokuussa Auk teki seuran kanssa vuoden mittaisen jatkosopimuksen. Tammikuussa 2021 hänen sopimuksensa kuitenkin purettiin.

 Muuta 
Mark Auk on Mark Sr. ja Cheryl Aukin kuopus, sillä hänellä on isosisko. Mark Jr. Auk pitää veneilystä ja golfauksesta.http://www.michigantechhuskies.com/sports/mice/2017-18/bios/auk_mark_ewkj?view=bio  Viitattu 21.7.2018.

 Tilastot 
 2012–2013  Port Huron Fighting Falcons  NAHL  27  3  9  12  25  –  –  –  –  –   Cedar Rapids RoughRiders  USHL  34  1  9  10  11  –  –  –  –  – 2013–2014  Cedar Rapids RoughRiders  USHL  59  10  19  29  28  4  0  2  2  0 2014–2015  Michigan Tech  WCHA  26  3  10  13  8  –  –  –  –  – 2015–2016  Michigan Tech  WCHA  36  4  13  17  4  –  –  –  –  –  2016–2017  Michigan Tech  WCHA  44  5  18  23  18  –  –  –  –  – 2017–2018  Michigan Tech  WCHL  44  9  22  31  19  –  –  –  –  –    Iowa Wild  AHL  5  1  0  1  0  –  –  –  –  – 2018–2019  Lukko  SM-liiga  47  1  9  10  12  2  0  0  0  0 2019–2020  Toledo Walleye  ECHL  30  3  7  10  16  –  –  –  –  –    Rapid City Rush  ECHL  1  0  1  1  0  –  –  –  –  – 2020–2021  Rapid City Rush  ECHL  5  0  5  5  4  –  –  –  –  –   Orlando Solar Bears  ECHL  64  7  33  40  21  –  –  –  –  – 2021–2022  Odense Bulldogs  Tanska  42  8  18  26  27  13  4  3  7  6  2022–2023  Vålerenga Ishockey  Norja  44  7  25  32  12  6  0  4  4  0 2023–2024  Vålerenga Ishockey  Norja  11  1  12  13  8  17  2  3  5  2 2 kautta  yhteensä  ECHL  100  10  46  56  41  –  –  –  –  – 2 kautta  yhteensä  Norja  55  8  37  45  20  23  2  7  9  2

 Lähteet 

 Viitteet 

Luokka:Yhdysvaltalaiset jääkiekkoilijat
Luokka:Vuonna 1995 syntyneet
Luokka:Elävät henkilöt